2020-yilgi Yevropa Harakatlanish haftasini O‘zbekistonda o‘tkazish kampaniyasi Toshkentda tashqi muhitga zararsiz holda harakatlanish va velosipedda harakatlanishning qulayligi konsepsiyasini yana bir bor tasdiqladi

Bu yilgi Yevropa Harakatlanish Haftasi 2020 kampaniyasi raqamli tarzda o‘tkazilib, O‘zbekistondagi ikki milliondan ziyod odamni qamrab oldi va yo‘l harakati xavfsizligi va chiqindilarning nolga tengligi to‘g‘risida xabardorlikni oshirdi. Haftalik Toshkentning 340 ta fotosuratlarni jamlab, 200 ta ko‘chasi ko‘rsatilgan shaharning velosiped xaritasini yaratish uchun ajoyib asos bo‘ldi. 25-sentyabr kuni Haftalikning uchta g‘olibiga velosiped sovg‘a qilinganlarni taqdirlash marosimi bo‘lib o‘tdi. Bundan tashqari, kampaniyaning 67 ishtirokchisining barchasiga esdalik sovg‘alari topshiriladi.
22 sentabr kuni O‘zbekistonda va xususan Toshkent shahrida 16-22 sentabr kunlari bo‘lib o‘tgan Ikkinchi Yevropa Harakatlanish Haftasi yakunlandi. Bolalarni yo‘l harakati xavfsizligi bo‘yicha o‘qitish va shahar aholisi uchun tashqi muhitga zararsiz holda harakatlanish afzalliklarini tushuntirish - bu O‘zbekistondagi Yevropa Harakatlanish Haftasi-2020 aksiyasining asosiy mavzularidan biri bo‘lib, bu o‘qituvchilar uchun keng taqdim etilgan o‘quv videosi va shaharda velosipedchilar uchun imkoniyatlarni aks ettiruvchi #ToshkentVeloUchun chaqiruvi bilan ta‘minlandi. Har bir insonning bilimi va ishtiroki shaharda tashqi muhitga zararsiz holda harakatlanish kalitidir va yo‘l harakati xavfsizligini oshirish aksiyaning asosiy yetkazmoqchi bo‘lgan xabari edi.
25-sentabr kuni Tashkent City hududida kampaniya g‘oliblarini taqdirlash marosimi bo‘lib o‘tdi. Marosimda “Toshshahartransxizmat” rahbari Anvar Jo‘rayev, Yevropa Ittifoqining O‘zbekistondagi muvaqqat ishlar vakili Yussi Narvi va O‘zbekiston velosipedchilar uyushmasi ma‘muri Iskander Axmedov ishtirok etishdi.

“Men ushbu tashabbusning barcha hamkorlari va tarafdorlariga, xususan, o‘sib borayotgan velosiped jamoamiz a‘zolariga o‘z minnatdorchiligimni bildirmoqchiman. Yevropa Harakatlanish Haftasi va ramziy velosiped xaritasini yaratish bizni Toshkentda tashqi muhitga zararsiz holda harakatlanish va velosiped uchun qulay shahar sifatida umumiy qarashlari birlashtirganligini ko‘rsatdi. Biz ushbu haftada boshlangan yaqin muloqotni Toshkent shahrining transport infratuzilmasini rivojlantirish bo‘yicha yagona konsepsiya ruhida davom ettiramiz”, - deya so‘zlarini yakunladi “Toshshahartransxizmat” boshlig‘i Anvar Jo‘rayev.
“Xaritada juda ko‘p yuzlarni ko‘rishdan juda xursandman! Bu erdagi barcha odamlarni birlashtiradigan narsa - bu Toshkentning kelajakda velosiped uchun qulay ekanligiga ishonshisir! Ular Toshkentda velosipedda yoki boshqa chiqindisiz transport vositalarida kundalik harakatchanlik haqida bir xil fikrda bo‘lishadi. O‘zlarining ovozlari, ya‘ni fotosuratlari orqali ularning barchasi ushbu xaritaga o‘z hissalarini qo‘shdilar”, - dedi Yussi Narvi, Yevropa Ittifoqining O‘zbekistondagi Muvaqqat ishlar vakili.
Eslatib o‘tamiz, 18-sentabr kuni Toshkentda Haftalik tashkilotchilari – Transport vazirligi, Toshkent shahar hokimligi, O‘zbekiston velosipedchilar uyushmasi, shuningdek, Yevropa harakatlanish va transport bo‘yicha komissiyasi bosh direktorining o‘rinbosari va Turkiya va Gollandiyadan kelgan xalqaro ekspertlar ishtirokida tashqi muhitga zararsiz holda harakatlanish va yo‘l harakati xavfsizligi istiqbollariga bag‘ishlangan onlayn davra suhbati bo‘lib o‘tdi. Jonli efir paytida davra suhbatini 2700 dan ortiq kishi tomosha qildi.
30 dan ortiq turli xil raqamli materiallar - animatsiyalar, GIF’lar, videofilmlar, yo‘l harakati xavfsizligi va tashqi muhitga zararsiz holda harakatlanish to‘g‘risida xabarlar yozilgan mini-infografika - o‘zbek va rus tillarida Yevropa Harakatlanish Haftasining yetti kuni davomida ko‘plab ijtimoiy platformalarda, shu jumladan, Facebook, Instagram va Telegram kanallarida keng tarqatildi, bu esa uni O‘zbekistondagi eng qizg‘in va boy ijtimoiy kampaniyalardan biriga aylantiradi.

“2020-yilgi Yevropa Harakatlanish Haftasi kampaniyasi hukumat, mahalliy boshqaruv organlari va fuqarolik jamiyati tomonidan velosipedda harakatlanish, xavfsiz va barqaror shahar muhiti bo‘yicha umumiy tasavvur yaratish uchun dialog, o‘zaro muloqot va hukumatni umumiy intilishlarining ajoyib namunasi bo‘ldi. Yevropa Harakatlanish Haftasi Yevropa Komissiyasining 2050-yilgacha iqlim bo‘yicha neytral Yevropani yaratish borasida siyosiy tashabbusining bir qismidir. Biz Yevropada Harakatlanish Haftasini O‘zbekistondagi hamkorlarimizga ham qo‘llab-quvvatlashda davom etamiz”, deb tushuntiradi Yevropa Ittifoqining O‘zbekistondagi Muvaqqat ishlar vakili, Yussi Nyarvi,

Aksiya Toshkent shahri hokimligi tomonidan transport vazirligi va O‘zbekiston velosiped jamoatchiligi bilan hamkorlikda va Yevropa Ittifoqining O‘zbekiston Respublikasidagi Delegatsiyasi ko‘magida tashkil etildi. Aksiyani axborot bilan ta‘minlash O‘zbekiston Xalq ta‘limi vazirligi va Ichki ishlar vazirligi tomonidan ta‘minlandi.
Birlamchi ma‘lumotlar
Yevropa Harakatlanish Haftasi (qisqacha YHH) - Yevropa Komissiyasining 2002-yildan buyon barqaror shahar harakatlanishi bo‘yicha tashabbusi hisoblanadi. U shahar va qishloqlarni bir haftani barqaror harakatkanishga bag‘ishlashga undaydi. 2019-yilda YHHda dunyoning 3000 dan ortiq shaharlari qatnashdi. Yevropa Harakatlanish haftasi haqida qo‘shimcha ma‘lumotni https://mobilityweek.eu/home/ saytidan olishingiz mumkin.
O‘zbekistondagi birinchi Yevropa Harakatlanish Haftasi 2019-yilda bo‘lib o‘tgan va Toshkent shahar hokimligi, O‘zbekiston transport vazirligi tomonidan Evropa Ittifoqining O‘zbekiston Respublikasidagi Delegatsiyasi ko‘magida tashkil etilgan. 2019-yil kampaniyasi shaharlarda sayohat qilishning xavfsiz va barqaror usullari sifatida metroda harakatlanish va piyoda yurishga qaratilgan. O‘tgan yili Toshkentda 19-sentabr kuni Bepul Metro kuni va 22-sentabr kuni Lutfiy ko‘chasida “Avtomobilsiz kun” ko‘cha festivali bo‘lib o‘tdi.
2020-yilgi Yevropa Harakatlanish haftasining global mavzusi - “Barchaga tashqi muhitga zararsiz holda harakatlanish ”. Shahar hududlarida turli xil iqlim, geografik va ijtimoiy-iqtisodiy sharoitlarga qaramay, nol darajali uglerod balansi va inklyuziv shahar muhitini yaratish bo‘yicha choralar ko‘rish mumkin. Shuning uchun 2020-yilgi Yevropa Harakatlanish Haftasi odamlarni va mahalliy hokimiyatni uglerodga neytral qit‘aga erishish uchun uzoq muddatli maqsadga yo‘naltirilgan choralar ko‘rishga undaydi.